**21.10.2021(1)**

**E-pasta nosaukums**

VISIEM ĢIMENES ĀRSTIEM - Par senioru vakcināciju pret Covid-19 ārkārtas situācijā

**E-pasta teksts**

Šis ir steidzams e-pasts attiecas uz visām ģimenes ārstu praksēm Latvijā

 Nacionālais veselības dienests informē, ka 2021. gada 9. oktobra rīkojumā Nr. 720 "Par ārkārtējās situācijas izsludināšanu" 21.10 21. ir veikti grozījumi papildinot ar punktiem 5.50-5.52, kuri nosaka:

* *ģimenes ārsti, kuri ir līgumattiecībās ar Nacionālo veselības dienestu,****līdz 2021. gada 7. novembrim****sazinās ar konkrētā ģimenes ārsta pacientu sarakstā reģistrētajiem pret Covid-19 nevakcinētajiem pacientiem vecumā no 60 gadiem, lai aicinātu pacientus****līdz 2021. gada 14. novembrim****uzsākt vakcināciju pret Covid-19 ģimenes ārsta prakses vietā, sadarbības iestādē vai pacienta dzīvesvietā, ja pacients ir vecumā no 70 gadiem;*
* *pēc ģimenes ārsta pieprasījuma, kurš ir līgumattiecībās ar Nacionālo veselības dienestu, pašvaldība nodrošina saziņu ar pacientiem vecumā no 60 gadiem, kuri nav vakcinēti pret Covid-19, lai aicinātu pacientus līdz 2021. gada 14. novembrim uzsākt vakcināciju pret Covid-19 ģimenes ārsta prakses vietā, ģimenes ārsta sadarbības iestādē vai pacienta dzīvesvietā, ja pacients ir vecumā no 70 gadiem;*
* *pēc ģimenes ārsta pieprasījuma, kurš ir līgumattiecībās ar Nacionālo veselības dienestu, vai ģimenes ārsta sadarbības iestādes pieprasījuma pašvaldība nodrošina transportu, lai nogādātu pacientus vecumā no 60 gadiem, kuri nav vakcinēti pret Covid-19, vakcinācijas pakalpojuma saņemšanai vai ģimenes ārstu vakcinācijas pakalpojuma sniegšanai pacienta dzīvesvietā, ja pacients ir vecumā no 70 gadiem.*

Lūdzam **visas** ģimenes ārstu prakses piedalīties vebinārā rītdien, **22. oktobrī, plkst. 14:00**, kur būs iespēja iepazīties ar jaunu senioru vakcinācijas procesu un uzdot jautājumus.

Dati par senioru vakcinācijas pret Covid-19  aptveri valstī 20.10.21.

|  |  |  |  |  |
| --- | --- | --- | --- | --- |
| **Senioru vecuma grupa** | **60-69** | **70-79** | **80-89** | **>90** |
| Vakcinācijas aptvere | 61% | 59% | 48% | 31% |

**Senioru vakcinācija ārkārtas situācijas laikā**

* Katru nevakcinēto senioru uzrunās vakcinācijas pakalpojuma sniedzējs – ģimenes ārsta prakse vai ārstniecības iestāde, kurā strādā ģimenes ārsts;
* Pašvaldības kalpos kā atbalsts senioru uzrunāšanai gadījumos, kad ģimenes ārstiem un ārstniecības iestādēm trūkst apzvanīšanas jaudas;
* Seniori saņems poti viņiem ērtajā veidā:
	+ Pašiem nokļūstot līdz vakcinācijas punktam, [t.sk](http://t.sk/) ģimenes ārstu praksei, kas vakcinē;
	+ Pašvaldībai nodrošinot transportu nokļūšanai līdz vakcinācijas punktam;
	+ vakcinācija (70+) dzīvesvietā.
* Publiski būs pieejams senioru vakcinācijas aptveres monitorings pa novadiem un ģimenes ārstu praksēm. Par vietni, kur tas būs aplūkojams Nacionālais veselības dienests informēs papildus;
* Pašvaldības nodrošina atbalstu tām ģimenes ārstu praksēm, kurās senioru vakcinācijas aptvere ir zem novada vidējā rādītāja vai nepalielinās laika gaitā.

Vēstules pielikumā ir shematiski attēloti  veidi, kā ģimenes ārsta prakse var nodrošināt ģimenes ārstu praksēm uzdoto pienākumu un informācija par maksājumiem par vakcinācijas pakalpojumu nodrošināšanu.

Nacionālais dienests aicina saziņu ar senioriem organizēt veidā, kas varētu dot iespējami labāko senioru iesaisti vakcinācijas procesā un uzlabotu epidemioloģisko situāciju valstī, sargājot seniorus no smagas slimības norises gaitas!

